Λούσυ Λόουλες

Η **Λούσυ Λόουλες** (αγγλικά: *Lucille Frances «Lucy» Lawless*, 29 Μαρτίου 1968) είναι Νεοζηλανδή ηθοποιός και τραγουδίστρια. Ενσάρκωσε τον ρόλο-τίτλου στην τηλεοπτική σειρά *[[Ζήνα]]* (*Xena: Warrior Princess,* 1995-2001), τον Αριθμό Τρία στη σειρά *[[Battlestar Galactica (2004)|Battlestar Galactica]]* (2005-2009) και τη Λουκρητία στην τηλεοπτική σειρά **' (2010) και στις συνέχειες **' (2011) και ** (2012).

Η Λόουλες είχε γκεστ εμφανίσεις ως Diane Lewis στην κωμωδία του NBC *[[Parks and Recreation]]* (2012-2015) και ως κόμισσα Palatine Ingrid Von Marburg στην υπερφυσική σειρά του WGN America *[[Salem (τηλεοπτική σειρά)|Salem]]* (2015). Πρωταγωνίστησε επίσης ως Ruby στην κωμική-τρόμου σειρά του Starz *[[Ash vs Evil Dead]]* (2015-2018).

## Πρώτα Χρόνια
Η Λόουλες γεννήθηκε το 1968 στο Ώκλαντ. Γονείς της ήταν η Τζούλι Ράιαντ, καθηγήτρια, και ο Φρανκ Ράιαντ, τραπεζικός και δήμαρχος του Mount Albert. Είναι το πέμπτο από τα έξι παιδιά της οικογένειας, η οποία αποτελείται από τέσσερις αδερφούς και μια αδερφή. Η ίδια έχει περιγράψει την οικογένειά της ως «μια μεγάλη ιρλανδο-καθολική οικογένεια» και κατά τη διάρκεια των γυρισμάτων στην Ιρλανδία για το Discovery Channel το 2004, ανέφερε ότι η οικογένεια του πατέρα της είχε καταγωγή από το Quilty του County Clare και ότι ο προπάππους της έφτασε στη Νέα Ζηλανδία ως κατάδικος.

Η Ράιαν έκανε την πρώτη της εμφάνιση ως ηθοποιός σε ηλικία 10 ετών σε ένα μιούζικαλ και ξεκίνησε την καριέρα της ως ηθοποιός κατά τη φοίτησή της στη δευτεροβάθμια εκπαίδευση. Φοίτησε στο Marist College στο Ώκλαντ και σε ηλικία 18 ετών, όπως πολλοί άλλοι νέοι Νεοζηλανδοί, ταξίδεψε στην Ευρώπη και στην Αυστραλία με τον μελλοντικό της σύζυγο, Γκαρθ Λόουλες. Σε ηλικία 21 ετών, κέρδισε στο διαγωνισμό ομορφιάς Mrs New Zealand (1989).

Η Λόουλες έχει αναφέρει σε συνεντεύξεις ότι υπέφερε από βουλιμία ως παιδί και ότι κατάφερε να αντιμετωπίσει επιτυχώς την ασθένεια.

## Καριέρα
### Ηθοποιός
Ξεκίνησε την καριέρα της παίζοντας για δυόμιση σεζόν στο «Funny Business» στη Νέα Ζηλανδία. 
Το 1991 ξεκίνησε τις σπουδές της στη δραματική σχολή «William Davis Centre for Actors Study» στο Βανκούβερ.

Το 1994 έπαιξε τη Λυσία στο κινηματογραφικής διάρκειας πιλοτικό επεισόδιο του ''Ηρακλή''. Στη διάρκεια της προβολής της κανονικής σειράς κλήθηκε να παίξει τη Ζήνα. Για το σκοπό αυτό έγινε μελαχροινή ώστε είναι ευκρινής η διαφορά του ρόλου από τον προηγούμενο που είχε στο πιλοτικό επεισόδιο.

Ο ρόλος αυτός θεωρήθηκε αρκετά δημοφιλής ώστε να δημιουργηθεί η σειρά *[[Ζήνα]]*, στην οποία πρωταγωνιστούσε και με την οποία έγινε διεθνώς γνωστή.

Έπαιξε σε αρκετά επεισόδια του ''Battlestar Galactica'' ως Κάπρικα Τρία (Ντιάνα).

Το 2009 έπαιξε την αστυνομικό στο «The L World».

Το 2011 και 2012 έπαιξε τη Λουκρητία σε διάφορα επεισόδια των 2 τηλεοπτικών σειρών *Σπάρτακος*.

### Τραγουδίστρια
Το 1997 έπαιξε τη Betty Rizzo σε μία παραγωγή του Γκρήζ στο Μπροντγουέι.

Έχει συμμετάσχει σε αρκετά κονσέρτα.

## Προσωπική ζωή
Το 1988, σε ηλικία 19 ετών, η Λόουλες έμεινε έγκυος από τον φίλο της Γκαρθ Λόουλες ενώ συνεργάζονταν στην ενδοχώρα της Αυστραλίας. Παντρεύτηκαν στο Καλγκούρλι της Δυτικής Αυστραλίας το ίδιο έτος και επέστρεψαν στη Νέα Ζηλανδία όπου γεννήθηκε η κόρη τους, Ντέιζι Λόουλες. Το ζευγάρι πήρε διαζύγιο το 1995.

Στις 28 Μαρτίου 1998 η Λόουλες παντρεύτηκε τον παραγωγό της τηλεοπτικής σειράς *Ζήνα* και διευθύνοντα σύμβουλο της Pacific Renaissance Pictures, Ρόμπερτ Τζ. «Ρομπ» Τάπερ. Απέκτησαν δυο γιους : τον Julius Robert Bay Tapert (16 Οκτωβρίου 1999) και τον Judah Miro Tapert (7 Μαΐου 2002) ; και οι δυο γιοι γεννήθηκαν στο Ώκλαντ της Νέας Ζηλανδίας.

## Φιλανθρωπία
Η Λόουλες είναι ενεργητικό μέλος του διοικητικού συμβουλίου του «StarShip Foundation», ενός παρακλαδιού του φιλανθρωπικού οργανισμού Starship Children's Health (νοσοκομείο) με έδρα τη Νέα Ζηλανδία. Αυτός ο φιλανθρωπικός οργανισμός έχει στόχο να παρέχει εξοπλισμό, υποστήριξη και βοήθεια στο προσωπικό, τους ασθενείς και τις οικογένειές τους. Η Λόουλες αφιερώνει αρκετό χρόνο και ενέργεια στο να χρηματοδοτεί τον εν λόγω οργανισμό. Πρόσφατα συμμετείχε στην τηλεοπτική σειρά *The Sitting,* όπου καλλιτέχνες δίνουν συνεντεύξεις και συγκεντρώνουν χρηματικά ποσά για φιλανθρωπικούς οργανισμούς. Η συνέντευξη της Λόουλες συγκέντρωσε το ποσό των $39,000 για το Starship.

Η Λόουλες έχει συχνά συγκεντρώσει χρήματα για συναυλίες και εκδηλώσεις, προσφέρει μέρος του μισθού της σε φιλανθρωπικούς οργανισμούς και έχει πουλήσει κουστούμια της *Ζήνας* προκειμένου να συνεισφέρει οικονομικά. Στα μέσα του Φεβρουαρίου 2012, η Λόουλες τραγούδησε στο τηλεοπτικό σόου New Zealander of the Year προσφέροντας τα έσοδα από την εμφάνισή της στο Starship Foundation.

Από τις 21 Σεπτεμβρίου 2006, η Λόουλες διοργανώνει την εκδήλωση «Lucy Lawless Feel the Love Day/Week». Η ημέρα αυτή διοργανώνεται από το επίσημο φαν κλαμπ της Λούσι Λόουλες και ξεκινά με μια εβδομάδα φιλανθρωπικών ενεργειών και δωρεών από τους θαυμαστές της ηθοποιού προς τιμήν της Λόουλες.

## Ακτιβισμός
Το Μάιο του 2009 η Λόουλες έγινε «Πρέσβειρα Κλίματος» για την εκστρατεία «Sign On» της Greenpeace.

Το Φεβρουάριο του 2012 συνελήφθη, μαζί με άλλους 6 ακτιβιστές της Greenpeace, για την κατάληψη επί 77 συνεχόμενες ώρες μιας πλατφόρμας γεώτρησης στο λιμάνι Taranaki της Νέας Ζηλανδίας, σε μια διαμαρτυρία για τις εξορύξεις πετρελαίου στην Αρκτική. Της απαγγέλθηκαν κατηγορίες διάρρηξης με ποινή φυλάκισης 10 ετών εάν καταδικαζόταν. 

Τον Φεβρουάριο του 2013, η Λόουλες και άλλοι έξι ακτιβιστές καταδικάστηκαν να πληρώσουν ένα πρόστιμο NZ$651 (περίπου US$547) και σε 120 ώρες κοινωνικής εργασίας. Ο δικαστής αρνήθηκε το ποσό των $545,000 που οι Shell Todd Oil Services είχε συγκεντρώσει από τους ακτιβιστές. Μετά την καταδίκη της, η Λόουλες δήλωσε : «Το θεωρώ μια μεγάλη νίκη που το δικαστήριο απέρριψε το αίτημα της Shell, το οποίο θεωρώ απολύτως αστείο.»

## Αστρονομία
Ο αστρονόμος Michael E. Brown έδωσε το όνομα «Ζήνα» στον νάνο πλανήτη που ανακάλυψε - θεωρώντας αυτό το όνομα ως το καταλληλότερο αντί για το όνομα που τελικά δόθηκε επίσημα στον πλανήτη αυτό : προσωρινά 2003 UB313 και τελικά Έρις. Όταν αυτός ο πλανήτης αποκαλύφθηκε ότι ήταν μεγαλύτερος σε μέγεθος από τον Πλούτωνα, έλαβε τη διεθνή προσοχή και οδήγησε σε μια μακροχρόνια συζήτηση μεταξύ των αστρονόμων όσον αφορά τον ορισμό του όρου πλανήτης (οι παρατηρήσεις που έγιναν από το New Horizons οδήγησαν στο ότι ο Πλούτωνας ήταν μεγαλύτερος σε μέγεθος από τον Έρις).

Το ψευδώνυμο αυτού του αντικειμένου - «Ζήνα» - χρησιμοποιήθηκε στον τύπο. Το περιοδικό *[[New Scientist]]* δημιούργησε μια δημοσκόπηση για το κοινό ως προς το τελικό όνομα που αυτό το τελευταίο προτιμά για τον αποκαλούμενο δέκατο πλανήτη · το όνομα «Xena» κατέλαβε την 4η θέση. Η Λόουλες συνάντησε τον Mike Brown τον Δεκέμβριο του 2005 για να τον ευχαριστήσει για αυτήν την «πράξη ομορφιάς» και ισχυρίστηκε ότι η ίδια «ποτέ δεν είχε την ελπίδα πως το όνομα θα ταίριαζε στον πλανήτη». Τελικά, τόσο το αντικείμενο αυτό όσο και ο Πλούτωνας δεν θεωρούνται πλανήτες και κατατάχθηκαν στην κατηγορία των νάνων πλανητών.

## Φιλμογραφία

### Κινηματογράφος

### Τηλεόραση

### Video games

### Θέατρο

* 1997: Grease! - On Broadway, NY USA
* 2002: The Vagina Monologues - Auckland, NZ
* 2005: Gentlemen Prefer Blondes - Seattle, USA
* 2011: BARE For Christchurch - Auckland, NZ
* 2013: Chicago The Musical - Hollywood Bowl, LA, USA
* 2013: Chicago The Musical - Auckland, NZ
* 2014-2015: SLEEPING BEAUTY and Her Winter Knight - Pasadena, CA, USA
* 2017: Pleasuredome The Musical - Auckland, NZ

## Δισκογραφία

; Δίσκοι

* *Come 2 Me*
* *Come To Mama: Lucy Lawless In Concert: The Roxy Theater In Hollywood*

; DVD με ηχογραφημένες συναυλίες

* *Come To Mama: Lucy Lawless in Concert: The Roxy Theater in Hollywood*
* *Gimme Some, Sugar: Lawless, NYC*
* *Lucy Lawless Live in Chicago: Still Got The Blues*
* *Lucy Lawless Live at The Roxy Theater: Ho Down*
* *Lucy Lawless Live In Concert: Welcome To The Pleasuredome*

; Άλλα τραγούδια

* «Little Child» στον δίσκο *Unexpected Dreams – Songs From the Stars*
* «4 All of Us» με την Pauly Fuemana (OMC)
* «Little Child» στον δίσκο *The Starship Christmas Album* 2012 – Starship Foundation

## Βραβεία και υποψηφιότητες

## Παραπομπές


## Εξωτερικοί σύνδεσμοι

Κατηγορία:Νεοζηλανδοί ηθοποιοί